एसएलसी उत्तीर्णहरुलाई उच्च शिक्षाको लागि सही सल्लाह तथा परामर्श दिनु जरुरी छ । अभिभावक भेला समय समयमा वोलाई राख्नु पर्दछ । उच्च नैतिकताका साथ समुदायसँग सहकार्य गर्नु पर्दछ । विभिन्न विषयका शिक्षकहरुलाई पठन पाठनमा उत्प्रेरणा प्रदान गरी उच्च मनोवल प्रदान गर्ने तिर ध्यान दिनु पर्दछ । समुदायसँग सबै शिक्षकलाई घुलमिल गराई शैक्षिक उन्नति गराउने जस्ता कार्यहरु गरेमा प्रधानाध्यापकहरु साच्चिकै विद्यालय तथा समुदायको शैक्षिक नेता हुन सक्छन् र देशको शिक्षा सम्बन्धि उद्देश्यहरु पुरा गर्न सकारात्मक भुमिका निर्वाह गर्छन् । देशमा सङघीयता पूर्णरुपमा कार्यान्वयन गर्दा अझ विद्यालय प्र.अ.को जिम्मेवारी बढ्नेछ । प्रअहरुले आफ्नो ख्याति बढाउने अवसर प्राप्त गर्नेछन् । प्र.अ. सफल छ भनेपछि त्यो समुदाय नै शिक्षामा सफल छ भन्ने बुझिनेछ । हाम्रो समाजलाई उज्यालो तर्फ डो¥याउन प्रधानाध्यापक अवको समाजले खोजेको छ न कि अहिलेका राजनीतिक दाउपेच गर्ने, कोही, अगाडी बढेको देख्न नचाहने, समाज यथास्थितिमा राख्न खोज्ने, गर्न सकिदैन ।
